Deivisa (polārstacija)

Deivisa () ir Austrālijas vissezonas polārstacija Austrumantarktīdā. Izvietojusies Ingridas Kristensenas krastā Prica līča austrumu piekrastē Vestfollas pakalnu oāzē. Stacija izveidota 1957. gadā un nosaukta austrāliešu kuģotāja un polārpētnieka Džona Kinga Deivisa (John King Davis) vārdā. Deivisa ir galvenais Austrālijas polāro pētījumu centrs kontinentā.

 Vēsture 
Vestfollas pakalni par Austrālijas polārstacijas vietu tika izvēlēti 1954. gadā, kad šo oāzi pēc Mosonas stacijas ierīkošanas apmeklēja tā laika Austrālijas Antarktiskā dienesta vadītājs Filips Lo (Philipp Law).

Stacija oficiāli tika atklāta 1957. gada 13. janvārī un nosaukta par godu Anglijā dzimušajam austrāliešu kuģotājam un Antarktīdas pētniekam, tajā laikā Melburnā dzīvojušajam 72 gadus vecajam Džonam Kingam Deivisam. Stacijas izbūve tika pabeigta līdz 20. janvārim. Pirmajā sezonā stacijā ziemoja 5 cilvēku komanda. Pirmos septiņus gadus ziemotāju skaits nepārsniedza 10 cilvēkus.

1965. gada janvārī stacija tika uz laiku slēgta, lai visus resursus varētu izmantot Keisi stacijas būvei. 1969. gada 15. februārī stacija atjaunoja darbu un kopš tā laika apdzīvota bez pārtraukumiem. 1980. gados Deivisa tika būtiski rekonstruēta ar kapitālām būvēm un paplašināta lielākam pētnieku skaitam.

 Infrastruktūra 
Oāzē un piekrastes salās ierīkotas vairākas lauka nometnes dažādu izpētes programmu nodrošināšanai:
 Brūkshata (Brookes Hut) Širokajas līča austrumu galā ,
 Plača (Platcha) Longfjorda austrumu galā (1982 ),
 Banditshata (Bandits Hut) Trainfjorda ziemeļrietumos (1983) ,
 Magnetikailendhata (Magnetic Island Hut) ,
 Tredžerridža (Trajer Ridge) ,
 Vatsleikhata (Watts Lake Hut) Elisa florda austrumu galā ,
 Krūkidleika (Crooked Lake) ,
 Rūkeri (Rookery) .

 Pētniecības programmas 
Dievisas stacijā tiek īstenotas pētniecības programmas sekojošās nozarēs:
 Antarktikas jūras resursu izpēte
 Bioloģija
 Glacioloģija
 Cilvēka ietekme uz vidi
 Cilvēka bioloģija un medicīna
 Meteoroloģija
 Okeanogrāfija
 Kosmosa un atmosfēras pētījumi
 Eimerija šelfa ledāja izmaiņas

 Atsauces 

 Ārējās saites 

 AAD Deivisas stacijas mājaslapa
 Deivisas vebkamera
 Deivisas stacijas karte

Kategorija:Antarktiskās polārstacijas
Kategorija:Starptautiskā ģeofizikas gada polārstacijas